દુનિયાના તમામ ઝઘડાનું મૂળરૂપ એક જ છે. મનુષ્યએ શ્રમનું સ્થાન પૈસાને અને પ્રેમનું સ્થાન સંઘર્ષ દીધું છે. આ જ પૈસા અને સંઘર્ષ અને બન્ને બાબતો દુનિયાને સતાવી રહી છે. આજે કેટલાક લોકો માને છે કે પ્રેમતત્વ વડે ઉત્કર્ષ નથી થતો, સ્પર્ધાથી થાય છે. પછી શ્રમ ટાળવાની કોશિશ કરવામાં આવે છે અને લોકોના દીલમાં પૈસા કમાવાની ધૂન સવાર થઈ જાય છે. સંધર્ષ અને પૈસા આ બે દોષો બધા ઝઘડાના મૂળમાં છે. પછી તેને નામ ગમે તે આપો. ક્યાંક એને ‘હિંદુ વિરુદ્ધ મુસલમાન’નું નામ અપાય, ક્યાંક ‘બ્રાહ્મણ વિરુદ્ધ બ્રાહ્મણેતર’નું નામ અપાય, તો ક્યાંક માલિક વિરુદ્ધ મજદુરનું નામ અપાય. એનાં એવાં પચાસ રૂપ દેખાશે પણ મૂળ સ્વરૂપ એક જ છે. જેમ પરમેશ્વર અનેક રૂપ લે છે તેમ રાક્ષસ પણ લે છે. જો તમામ ઝઘડા ખતમ કરવા હોય તો દરેક મનુષ્યએ શરીરશ્રમથી અન્ન ઉત્પાદનના કામમાં યોગદાન દેવું જોઈએ.